REPUBLIKA SRBIJA

NARODNA SKUPŠTINA

Odbor za evropske integracije

20 Broj 06-2/195-15

11. maj 2015. godine

B e o g r a d

Z A P I S N I K

TRIDESETTREĆE SEDNICE ODBORA ZA EVROPSKE INTEGRACIJE

NARODNE SKUPŠTINE REPUBLIKE SRBIJE

PETAK, 8. MAJ 2015. GODINE

Sednica je počela u 13.30 časova.

 Sednicom je predsedavao Aleksandar Senić, predsednik Odbora. Sednici su prisustvovali članovi Odbora: Ninoslav Girić, Vesna Marković, Katarina Šušnjar, Irena Aleksić, Aleksandra Tomić, Dušica Stojković, Biljana Pantić Pilja, Ivan Bauer, Nataša Vučković i Gordana Čomić i zamenici članova Mirjana Andrić i Vladimir Orlić. Sednici nisu prisustvovali članovi Odbora Dragan Šormaz, Ljubiša Stojmirović, Branko Ružić, Laslo Varga, Mira Petrović i Bojan Kostreš.

 Sednici su prisustvovali i ministarka bez portfelja zadužena za evropske integracije Jadranka Joksimović, direktorka Kancelarije za evropske integracije Ksenija Milenković, šefica pregovaračkog tima RS Tanja Miščević, Katarina Terzić, Marina Toman i Vladimir Ateljević iz kabineta ministarke bez portfelja zadužene za evropske integracije, Sanja Mešanović iz kabineta šefice pregovaračkog tima RS i Marina Jovićević iz Ministarstva spoljnih poslova.

Na predlog predsednika Odbora jednoglasno je usvojen sledeći

**D n e v n i r e d**

1. Izveštaj o stanju u pregovorima o pristupanju Republike Srbije Evropskoj uniji u periodu januar-mart 2015. godine,
2. Predlog za održavanje javnog slušanja „Razvoj sektora telekomunikacija u Srbiji u procesu pristupanja Srbije Evropskoj uniji“, 25. maja 2015. godine,
3. Određivanje delegacije Odbora za bilateralnu posetu Hrvatskom Saboru, 27. i 28. maja 2015. godine,
4. Određivanje delegacije za Interparlamentarnu konferenciju „Ka nezavisnim i savremenim pravosudnim sistemima u zemljama proširenja“, u Pržnu (Crna Gora), 18. i 19. juna 2015. godine, u okviru Programa podrške Evropskog parlamenta za 2015. godinu za parlamente zemalja proširenja.

**Tačka 1.**

Predsednik Odbora je otvorio raspravu po prvoj tački dnevnog reda Izveštaj o stanju u pregovorima o pristupanju Republike Srbije Evropskoj uniji u periodu januar-mart 2015. godine i dao reč ministarki Joksimović, koja je govoreći o završetku skrininga, istakla da je proces analitičkog pregleda usklađenog zakonodavstva, tj. skrining, završen 24. marta 2015. godine i prošao bez odlaganja, sa ocenom Evropske komisije da su svi sastanci dobro pripremljeni. Održano je ukupno 65 sastanaka za 34 poglavlja (osim za poglavlje 34). Najduži skrining je bio za poglavlje 27 (životna sredina) koji je trajao 10 dana. Istakla je da je politička ocena odlična.

Objašnjavajući proces otvaranja poglavlja, napomenula je da je promenjen pristup Evropske komisije po ovom pitanju, a da je na tome najviše insistirala Nemačka, i da taj pristup podrazumeva prvo otvaranje poglavlja 23 i 24, a u slučaju Srbije i poglavlja 35. U tom svetlu, napomenula je da i dalje postoje nejasnoće o načinu vođenja pregovora za poglavlje 35.

Osvrćući se na posetu Johanesa Hana, komesara Evropske komisije, istakla je da su tokom njegove posete Srbiji predate treće verzije akcionih planova za poglavlja 23 i 24 za koje se očekuje da će biti potrebno uraditi određene minimalne izmene kako bi isti bili prihvaćeni od strane Evropske komisije i iznela očekivanja da će prva poglavlja biti otvorena do kraja godine.

Zatim je govorila o poslednjem istraživanju javnog mnjenjna i istakla da je prema istom znatno porasla podrška procesu integracije Srbije u EU i da prema podacima istraživanja ta podrška iznosi između 52-55%.

Napominjući značaj formiranja užeg pregovaračkog tima, istakla je da bi ovaj pregovarački tim trebao da broji imeđu 10 i 15 ljudi koji bi klasterski pokrivali određena poglavlja. Saopštila je da je lista kandidata sastavljena u saradnji sa Tanjom Miščević i Ksenijom Milenković, ali i da su o istom pitanju vođeni razgovori sa Nacionalnim konventom o Evropskoj uniji, kao i da će razgovori sa kandidatima biti obavljeni do kraja maja meseca.

Govoreći o godišnjem izveštaju Evropske komisije o napretku procesa evropskih integracija istakla je da je od 2015. godine uvedena nova metodologija za izradu ovog izveštaja. Istakla je da je Kancelarija za evropske integracije obavestila sva relevantna ministarstva o ovim izmenama, posebno imajući u vidu da će se nova metodologija primeniti na oblasti javne uprave, reforme pravosuđa, osnovnih prava, borbu protiv korupcije, borbu protiv organizovanog kriminala, slobodu izražavanja, javne nabavke, statistiku i finansijsku kontrolu. Napomenula je da u novoj metodologiji postoje dve nepoznanice – prva je namera Evropske komisije da u toku izveštavanja pravi svojevrsnu komparativnu analizu o stanju pregovora u zemljama regiona što može dovesti do različitih procena (na primer, Srbija je ostvarila značajan napredak prema poslednjem izveštaju, ali nije otvorila ni jedno poglavlje, za razliku od Crne Gore); druga je činjenica da oblasti koje je navela nemaju zajednički standard u EU, tj. postavlja se pitanje kako treba ustanoviti cilj koji države regiona treba da postignu.

Ono što je istakla kao veoma važno jeste to da je održan sastanak šefova pregovaračkih gurpa sa predstavnicima Nacionalnog konventa, kao i da je uloga Nacionalnog konventa prepoznata kao važna i iznela nadanje da će nekoliko predstavnika Nacionlanog konventa biti uključeno u uži pregovarački tim, kao i obećanje da će uži pregovarački tim biti formiran do kraja juna. Govoreći o kriterijumima za odabir ljudi koji će biti uključeni u uži pregovarački tim, kazala je da je deo njih izabran iz grupe koja je već duboko involvirana u proces integracija, drugi deo čine ljudi iz akademske zajednice, ljudi koji bi trebalo biti prepoznati kao glas civilnog društva i stručne javnosti, kao i deo koji dolazi iz ministarstava Republike Srbije koji su pomoćnici ili državni sekretari.

Nakon izlaganja gospođe Joksimović, predsedavajući je predao reč šefici pregovaračkog tima, gospođi Tanji Miščević.

Gospođa Miščević je istakla da će se njeno izlaganje ulavnom ticati pitanja koja mogu da predstavljaju problem u daljem toku pregovora o članstvu Srbije u EU. Istakla je da je u ovoj poslednjoj fazi skriniga najveći akcenat bio na ekonomskim poglavljima, pa je u tom smislu, u periodu od januara do kraja marta 2015. godine, puno pažnje bilo posvećeno pravu privrednih društava, te da u ovom poglavlju ne postoje merila za otvaranje, već da je bitan princip funkcionisanja privrednih društava u EU, a da je jedina obaveza vezana za pravo jeste usvajanje statuta Evropske ekonomske grupacije koji mora biti usvojen do momenta ulaska Srbije u EU. Istakla je da je sugerisano da je bolje u ranoj fazi početi sa izradom plana za izlged ovog statuta.

Govoreći o finansijskim uslugama, tj. poglavlju 9, napomenula je da se ne očekju značajniji problemi i zahtevi za ovo poglavlje. Zatim je govorila o poglalju koje se odnosi na transport u vezi sa poglavljem tranevropske mreže, i iistakla da ovo poglavlje dobija političku konotaciju kroz berlinski proces, što znači da postoji više mogućnosti da se pravo koje se odnosi na ovo poglavlje unese u domaće pravo i praksu, kao i da se samo pitanje transporta ne odnosi samo na transport unutar jedne države, već je povezano i sa ostalim državama, što je u slučaju Srbije region zapadnog Balkana. Ono što je značajno pitanje vezano za ovo poglavlje jeste pitanje nalaženja sredstava za osposovljavanje železnice u Srbiji kako bi ona mogla da postane deo evropskih modernih železnica.

Zatim je govorila o poglavlju 16 koje se odnosi na oporezivanje. Govoreći o njemu, kazala je da je primećeno da je ostvaren visok stepen usklađenosti po ovom pitanju, osim u domenu akciza, ali je napomenula da za ovo poglavlje postoji mougćnost tranzicionog prerioda, što znači da Srbija može tražiti da obaveze iz ovog poglavlja stupe nešto kasnije. Govoreći o poglalju 17 – ekonomska i monetarna politika istakla je da pstoje zahtevi da se po ovom pitanju mora pokazati sposobnost funkcionisanja, bez obzira na to što nije poznato kada će Srbija postati članica EU.

Nakon izlaganja o ovim poglavljima, govorila je o poglavlju 22 koje se odnosi na regionalnu politiku i strukturne fondove i istakla je da za ovo poglavlje postoje merila za otvaranje koja se odnose na izgradnju institucija za korišćenje strukturnih fodnova EU. Takođe je istakla da je veoma interesantno poglavlje 28 (zaštita potrošača i zaštita zdravlja) koje po prvi put otvara pitanje zdravlja i da će biti potrebno obratiti posebnu pažnju na ovo poglavlje. U domenu zaštite potrošača, Srbija je u jako dobroj poziciji, ne samo zato što je u domaću praksu i pravo unela ne samo pravila, već i organizacije za zaštitu potrošača i kontrolu sprovođenja ovog zakona, ali to ne znači da treba biti ležeran po ovom pitanju jer se ova oblast svakodnevno menja u EU i da će zbog toga biti teža za praćenje u smislu usklađivanja.

Poslednje poglavlje, kojim je zatvoren proces skrinigna, odnosi se na finansijske i budžetske odredbe. Ovo je pitanje koje se odnosi na proces punjenja budžeta i u tom smislu neće biti pregovora po ovom pitanju jer je poznato na koji se način puni budžet EU, što je definisano osnivačkim ugovorom. Gospođa Miščević je istakla da u smislu ovog poglavlja neće biti pregovora, već će biti organizovane tehničke radionice za pripremu državnih struktura kako bi mogle da se pripreme za ispunjavanje uslova nakon pristupanja EU.

Zaključujući svoje izlaganje, istakla je da se sada Srbija nalazi u narednoj pregovaračkoj fazi koja podrazumeva izradu izveštaja sa skrininga za svako od 34 poglavlja, kako bi na osnovu izveštaja Srbija bila pozvana da radi pregovaračke pozicije i bude spremna za otvaranje poglavlja. Pored poglavlja 23, 24 i 32 za koje već sada postoje izveštaji, trenutno se u Komitetu za proširenje nalazi još 7 izveštaja (poglavlja 1, 3, 5, 10, 20 i 26).

Posle obraćanja gospođe Miščević, predsedavajući je dao reč Kseniji Milenković, vršiocu dužnosti direktora Kancelarije za evropske integracije koja se na početku svog izlaganja nadovezala na izlaganje gospođe Miščević izražavajući nadanje da će do kraja godine biti gotovi ako ne svi, onda bar većina izveštaja o skriningu. Govoreći o novoj metodologiji za izradu izveštaja o napretku, kazala je da će biti jako važno videti kakvi su prvi rezultati koji će biti objavljeni u izveštaju 14. oktobra 2015. godine koji će se odnositi na oblasti koje je nabrojala gospođa Joksimović, dok će se od 2016. godine odnositi na kompletan prilog za izveštaj o napretku. Takođe je istakla da će jedan od kriterijuma u izveštaju koji se odnosi na ceo region biti spremnost za punopravno članstvo što će biti veoma interesantno imajući u vidu najave komisije da se u ovom mandatu ne očekuje proširenje, a da će postojati mogućnost da se u izveštajima da veoma pozitivna ocena.

Osvrćući se na IPA programiranje, kazala je da će fokus biti na sprovođenje aktivnosti koje su predviđene akcionim planovima za poglavlja 23 i 24, ali i za ostala poglavlja, što je bila i preporuka Evropske komisije. Napomenula je da su akcioni planovi dobili pozitivna mišljenja o njihovoj finansijskoj održivosti od strane Ministarstva finansija.

Nakon ovih izlaganja, predsedavajući je otvorio mogućnost postavljanja pitanja od strane narodnih poslanika. Prvi ko se javio za reč bio je narodni poslanik Ivan Bauer koji je pitao da li postoje targeti za otvaranje drugih poglavlja, osim poglavlja 23, 24, 35 i možda 32, u smislu da se očekuje usvajanje izveštaja sa skrininga za poglavlja 5 i 20 i da možda treba razmišljati i o njihovom otvaranju.

Na ovo pitanje odgovor je dala gospođa Miščević koja je istakla da se apsolutno slaže sa ovim i da je u tom pravcu već početo sa izradom pregovaračkih pozicija za 7 poglavlja koja je navela. Istakla je da je logika pregovora takva da kada neki izveštaj sa skriniga uđe u proceduru usvajanja, da istog trenutka otpočinje izrada dokumenata koji su potrebni za njihovo otvaranje, te da će način rada koji je primenjivan za poglavlja 23 i 24 biti isti i za sva ostala poglavlja jer se pokazao kao efikasan.

Sledeće se za reč javila narodna poslanica Gordana Čomić. Govoreći o poglavlju 35 istakla je da malo kome izvan Narodne skupštine poznato da kriterijume za ovo poglavlje određuje Evropska komisija i da je zbog toga potrebno da se građani upoznaju sa time, najbolje kroz primere, jer će u suprotnom biti manja podrška po pitanju evropskih integracija. Takođe, napomenula je da se o evropskim integracijama premalo priča, pogotovu zbog toga što Vlada tu ima rezultata, a i zbog toga što bez podrške javnosti neće biti lako primenjivati dogovorene obaveze u procesu integracija, pre svega u poglavlju 35, ali i u ostalim oblastima.

Odgovarajući na ovu opasku gospođa Joksimović je iznela mišljenje da je problem neinformisanosti javnosti o pitanjima evropskih integracija prisutan oduvek, kao i u prethodnim vladama i saglasila se da taj problem treba rešiti. Govoreći o poglavlju 35, istakla je da je situacija takva da čak ni Evropska komisija još uvek ne može da kaže koji su kriterijumi za ovo poglavlje, te iz tog razloga ne može biti jasno o tome kako treba nastupati u javnost po ovom pitanju. Takođe, napomenula je da ovakva nepoznanica stvara frustracije među ljudima koji su uključeni u proces pridruživanja Srbije Evropskoj uniji i da se, ulavnom, sve svodi na problem Zajednice srpskih opština.

**Ostalo je još par pitanja i ostatak tačaka dnevnog reda. Stao sam na 56:36.**

**Tačka 2.**

Predsednik Odbora je otvorio raspravu po drugoj tački dnevnog reda Predlog za održavanje javnog slušanja „Razvoj sektora telekomunikacija u Srbiji u procesu pristupanja Srbije Evropskoj uniji“, 25. maja 2015. godine, i dao reč predlagaču D. Stojković koja je navela da je zajedno sa kolegom V. Orlićem podnela predlog da Odbor organizuje javno slušanje sa pomenutom temom. Navela je da bi na javno slušanje bi pored ministarke bez portfelja zadužene za evropske integracije i drugih predstavnika izvršne vlasti pozvali i predstavnike nezavisnih regulatornih tela, stručne javnosti, predstavnike Delegacije EU u Srbiji, predstavnike lokalne samouprave i predstavnike civilnog sektora. Takođe je navela da, s obzirom na delokrug rada, možemo da predložimo skupštinskom Odboru za prostorno planiranje, saobraćaj, infrastrukturu i telekomunicacije da održimo zajedničku sednicu. Dodala je da bi javno slušanje bilo održano uz podršku Programa Ujedinjenih nacija za razvoj (UNDP) i Švajcarske agencije za razvoj i saradnju (SDC), u okviru projekta „Jačanje nadzorne funkcije i javnosti u radu Narodne skupštine Republike Srbije“.

V. Orlić je dodao da je ideja ovog javnog slušanja je da se kroz kontekst evropskih integracija pregleda jedan vrlo važan sektor, s tim da bi polovina vremena bila iskorišćena za raspravu o samom procesu evrpskih integracija u ovom sektoru, o rezultatima skrininga i o daljem usaglašavanju regulative, a u drugom delu bi rasprava bila posvećena analiziranju tržišta telekomunikacija u Srbiji.

Pošto se više niko nije javio za reč predsednik Odbora je stavio na glasanje ovaj predlog. Odbor je većinom glasova prihvatio Predlog za održavanje javnog slušanja „Razvoj sektora telekomunikacija u Srbiji u procesu pristupanja Srbije Evropskoj uniji“, 25. maja 2015. godine.

**Tačka 3.**

Predsednik Odbora je otvorio raspravu po trećoj tački dnevnog reda Određivanje delegacije Odbora za bilateralnu posetu Hrvatskom Saboru, 27. i 28. maja 2015. godine, i naveo da je prilikom Desetog KOSAP sastanka, koji je održan u Beogradu, 10. i 11. marta 2015. godine, u razgovoru sa potpredsednikom Odbora za evropske poslove Hrvatskog sabora Igorom Kolmanom, pokrenuta inicijativa za održavanje zajedničke sednice dva Odbora, u Zagrebu. Odbor za evropske integracije je, 4. maja 2015. godine, primio poziv predsednika Odbora za evropske poslove Hrvatskog sabora, Daniela Mondekara, da poseti Hrvatski sabor, 27. i 28. maja 2015. godine. UNDP je prihvatio da snosi sve troškove puta u Zagreb za 10 članova Odbora za evropske integracije i za dva službenika iz Odbora. Posle konsultacija sa članovima Odbora, predlog je da delegaciju čine: Dušica Stojković, Ljubiša Stojmirović, Dragan Šormaz, Biljana Pantić Pilja, Branko Ružić, Ivan Bauer, Bojan Kostereš, Vladimir Orlić, Mirjana Andrić i Aleksandar Senić.

Pošto se više niko nije javio za reč predsednik Odbora je stavio na glasanje ovaj predlog. Odbor je većinom glasova prihvatio Predlog da delegaciju Odbora za bilateralnu posetu Hrvatskom saboru čine: Dušica Stojković, Ljubiša Stojmirović, Dragan Šormaz, Biljana Pantić Pilja, Branko Ružić, Ivan Bauer, Bojan Kostereš, Vladimir Orlić, Mirjana Andrić i Aleksandar Senić.

**Tačka 4.**

Predsednik Odbora je otvorio raspravu po četvrtoj tački dnevnog reda Određivanje delegacije za Interparlamentarnu konferenciju „Ka nezavisnim i savremenim pravosudnim sistemima u zemljama proširenja“, u Pržnu (Crna Gora), 18. i 19. juna 2015. godine, u okviru Programa podrške Evropskog parlamenta za 2015. godinu za parlamente zemalja proširenja. Predsednik Odbora je dodao da je organizator Konferencije Evropski parlament a domaćin je Skupština Crne Gore. Sve troškove snosi Evropski parlament prema unapred utvrđenoj proceduri za nadoknadu troškova. Na put se kreće 18. juna pre podne, a povratak je 19. juna popodne. Naveo je da je potrebno odrediti delegaciju Narodne skupštine za učešće na ovoj Konferenciji. Imajući u vidu temu seminara i dosadašnju praksu, članovi delegacije Narodne skupštine trebalo bi da budu po dva člana Odbora za evropske integracije i Odbora za pravosuđe, državnu upravu i lokalnu samoupravu. Nakon konsultacija sa članovima Odbora predloženo je da članovi delegacije iz Odbora za evropske integracije budu Dušica Stojković i Gordana Čomić.

Pošto se više niko nije javio za reč predsednik Odbora je stavio na glasanje ovaj predlog. Odbor je većinom glasova prihvatio Predlog da članovi delegacije iz Odbora za evropske integracije budu Dušica Stojković i Gordana Čomić.

 Sednica je završena u 14.50 časova.

Na sednici Odbora vođen je tonski zapis.

SEKRETAR ODBORA PREDSEDNIK ODBORA

Aleksandar Đorđević Aleksandar Senić